EF-111A Raven itu apa sih? Jelaskan dalam bahasa melayu ya

General Dynamics/Grumman EF-111A Raven merupakan sebuah pesawat peperangan elektronik yang direka bagi mengantikan pesawat Douglas EB-66 di dalam perkhidmatan Tentera Udara Amerika Syarikat. Krew penerbangan dan penyelenggaraannya sering kali dipanggil sebagai "Spark-Vark".

Pada tahun 1972, pihak Tentera Udara A.S telah menganugerahkan kontrak kepada syarikat Grumman bagi mengubahsuai pesawat General Dynamics F-111A sedia ada mereka kepada sebuah pesawat peperangan elektronik/ECM. Pihak Tentera Udara A.S telah mempertimbangkan pesawat Grumman EA-6B Prowler yang sedang digunakan di dalam perkhidmatan Tentera Laut Amerika Syarikat, akan tetapi enggan untuk menggunakan. Selepas penggunaan pesawat EF-111 dihentikan pada tahun 1990-an, Tentera Laut A.S mula bergantung kepada skuadron pesawat EA-6B milik Tentera Laut A.S dan Kor Marin Amerika Syarikat EA-6B di dalam peperangan elektronik.